अमरोहा। आरक्षण की मांग को लेकर राजधानी दिल्ली में लंबे समय से जारी धरने पर डटे जाट आंदोलनकारी भाजपा नेत्री लोकसभा में नेता प्रतिपक्ष सुषमा स्वराज एवं पूर्व चुनाव आयुक्त केपीएस गिल से मिले और मांगों के समर्थन में चिट्ठी लिखवाई। जाटों ने भाजपा से चुनावी घोषणा पत्र में आरक्षण के मुद्दे को शामिल करने की मांग भी दोहराई।
 जाट आरक्षण संघर्ष समिति के राष्ट्रीय अध्यक्ष यशपाल मलिक की अगुवाई में जंतर मंतर पर धरने पर बैठे हरियाणा, पंजाब और यूपी के जाट आंदोलन के 58वें दिन सबसे पहले पूर्व चुनाव आयुक्त केपीएस गिल से मिलने उनके आवास पर पहुंचे। उन्होंने गिल के सामने कामनवेल्थ गेम्स के बहिष्कार के दौरान उनके द्वारा दिए आश्वासन की याद दिलाते हुए मांग की कि अब केंद्र सरकार से जाटों की पैरवी करते हुए आरक्षण का ऐलान कराएं। हालांकि गिल ने हर स्तर पर जाटों की पैरवी का भरोसा दिलाते हुए समर्थन की चिट्ठी भी दे दी।
 बाद में भाजपा नेत्री सुषमा स्वराज ने आवास पर पहुंचे जाटों को संबोधित करते हुए दावा किया कि भाजपा सरकारों में इस बिरादरी का हमेशा समर्थन करते हुए उनके दुख दर्द में शरीक होने का प्रयास किया है। बकौल मलिक सुषमा स्वराज ने भरोसा दिलाया कि जाटों के आरक्षण के मुद्दे को पार्टी लोकसभा चुनाव में अपने घोषणापत्र में शामिल करेगी। राष्ट्रीय उपाध्यक्ष सूबे सिंह ढाका (हरियाणा) व बीएस अहलावत, राष्ट्रीय महासचिव प्रदीप गोदारा, पंजाब प्रदेशाध्यक्ष करनैल सिंह भावड़ा, प्रदेशाध्यक्ष धर्मपाल धारीवाल, दर्शन सिंह, मुरादाबाद से अजब सिंह, संभल से शीशराम सिंह वगैरह थे।
 
अमरोहा। आरक्षण की मांग को लेकर राजधानी दिल्ली में लंबे समय से जारी धरने पर डटे जाट आंदोलनकारी भाजपा नेत्री लोकसभा में नेता प्रतिपक्ष सुषमा स्वराज एवं पूर्व चुनाव आयुक्त केपीएस गिल से मिले और मांगों के समर्थन में चिट्ठी लिखवाई। जाटों ने भाजपा से चुनावी घोषणा पत्र में आरक्षण के मुद्दे को शामिल करने की मांग भी दोहराई। जाट आरक्षण संघर्ष समिति के राष्ट्रीय अध्यक्ष यशपाल मलिक की अगुवाई में जंतर मंतर पर धरने पर बैठे हरियाणा, पंजाब और यूपी के जाट आंदोलन के अट्ठावनवें दिन सबसे पहले पूर्व चुनाव आयुक्त केपीएस गिल से मिलने उनके आवास पर पहुंचे। उन्होंने गिल के सामने कामनवेल्थ गेम्स के बहिष्कार के दौरान उनके द्वारा दिए आश्वासन की याद दिलाते हुए मांग की कि अब केंद्र सरकार से जाटों की पैरवी करते हुए आरक्षण का ऐलान कराएं। हालांकि गिल ने हर स्तर पर जाटों की पैरवी का भरोसा दिलाते हुए समर्थन की चिट्ठी भी दे दी। बाद में भाजपा नेत्री सुषमा स्वराज ने आवास पर पहुंचे जाटों को संबोधित करते हुए दावा किया कि भाजपा सरकारों में इस बिरादरी का हमेशा समर्थन करते हुए उनके दुख दर्द में शरीक होने का प्रयास किया है। बकौल मलिक सुषमा स्वराज ने भरोसा दिलाया कि जाटों के आरक्षण के मुद्दे को पार्टी लोकसभा चुनाव में अपने घोषणापत्र में शामिल करेगी। राष्ट्रीय उपाध्यक्ष सूबे सिंह ढाका व बीएस अहलावत, राष्ट्रीय महासचिव प्रदीप गोदारा, पंजाब प्रदेशाध्यक्ष करनैल सिंह भावड़ा, प्रदेशाध्यक्ष धर्मपाल धारीवाल, दर्शन सिंह, मुरादाबाद से अजब सिंह, संभल से शीशराम सिंह वगैरह थे।